ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
საქართველო: მინარეთის დემონტაჟმა ვნებათაღელვა გამოიწვია ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2013 წლის 19 სექტემბერი   ავტორი: სოფიო ბუკია
მუსულმანები მის აღდგენას ითხოვენ, ქრისტიანები ამბობენ არას, ჩინოვნიკები კი სამშენებლო დარღვევებისა და ზიანის მოცულობის განსაზღვრას ცდილობენ.
დაგეგმარების წესების შესაძლო დარღვევების დასადგენად ჩამოშლილ მინარეთს ექსპერტიზა ჩაუტარდება (ფოტო: გაზეთი „სამხრეთის კარიბჭე“).
სამცხე-ჯავახეთში მინარეთის დემონტაჟს ადგილობრივი მუსლიმების პროტესტი და ქრისტიანი მრევლის კონტრ-დემონსტრაცია მოჰყვა. ექსპერტები აცხადებენ, რომ ეს არის ხელისუფლების უხეში ჩარევის მაგალითი, რომელმაც ორ თემს შორის მანამდე არარსებული დაძაბულობა გამოიწვია.
ადიგენის რაიონის სოფელ ჭელას მცხოვრებლებმა, რომელთა უმრავლესობას მუსლიმები შეადგნენ, 9 000 აშშ დოლარი შეაგროვეს და თურქეთში მინარეთისთვის აუცილებელი კონსტრუქცია შეიძინეს, მაგრამ მისი აშენების შემდეგ, ხელისუფლების, კერძოდ კი ფინანსთა სამინისტროს შემოსავლების სამსახურის წარმომადგენლებმა ადგილზე მუშები გაგზავნეს და მშენებლობის ნებართვის არ არსებობის საფუძველზე კონსტრუქციის დემონტაჟი მოახდინეს.
გაცხარებულმა მოსახლეობამ დემონტაჟის შეჩერება სცადა, რის შედეგადაც 26 აგვისტოს პროტესტი პოლიციასთან ჩხუბში გადაიზარდა. ინციდენტის დროს რამდენიმე ადამიანი დაშავდა ათამდე კი დააკავეს. მოგვიანებით, სოფლის მცხოვრებლებმა დემონსტრაცია ადიგენში გამართეს.
მუსლიმები, როგორც რელიგიური უმცირესობა ქრისტიანული უმრავლესობით დასახლებულ საქართველოში მიიჩნევენ რომ მათი უფლბები შელახულია.
„გზებზე უამრავი ჯვარია, მაგრამ ამის გამო ჩვენ ხომ პროტესტის გრძნობა არ გვიჩნდება“, – ამბობს სოფელ ჭელას მკვიდრი ნათელა, რომელიც ახალციხეში თანასოფლელების მხარდასაწერად ჩავიდა. „ვერ ვხვდები რატომ არ უნდა ჰქონდეთ მუსლიმებს იგივე უფლებები რაც სხვა რელიგიური ჯგუფების წარმომადგენლებს. ეს არის დემოკრატია? ვითხოვთ, რომ პრემიერ მინისტრმა და მთავრობამ მოგვაქციოს სათანადო ყურადღება.“
სოფლის მოსახლეობამ მომხდარი მათი რწმენის მიზანმიმართულ შეურაცხყოფად აღიქვა (ფოტო: გაზეთი „სამხრეთის კარიბჭე“).
სოფელ ჭელას მოსახლეობას მაღლმთიანი აჭარიდან წამოსული ეკომიგრანტები შეადგენენ, რომლებიც დიდი ხნის წინ ხელისუფლებამ სამცხე-ჯავახეთში ჩამოასახლა.
ჭელას მოსახლეობის მხარდასაჭერი მცირერიცხოვანი დემონსტრაცია გაიმართა აჭარაშიც, კერძოდ კი ქალაქ ბათუმში.
მინარეთის მხარდამჭერ აქციას საპასუხო აქციები მოჰყვა მართლმადიდებელი მრევლის მხრიდან. დემონსტრაციის მონაწილეებმა, რომელთა შორის იყვნენ სასულიერო პირებიც 29 აგვისტოს ცენტრალური გზა გადაკეტეს.
„ჩვენი მთავარი მოთხოვნაა, რომ მინარეთი არ დაბრუნდეს სოფელში,“ – აცხადებს აქციის ერთ-ერთი ორგანიზატორი გიორგი კოპაძე. „მოდით რეფერენდუმი ჩავატაროთ, ქართველმა ერმა გადაწყვიტოს უნდა აშენდეს თუ არა მინარეთი. ჩვენ ვამბობთ, რომ არა!“
აქციის მეორე ორგანიზატორი გოდერძი კუბლაშვილი აცხადებს, რომ „თუ მინარეთს უკან დააბრუნებენ, მოუწევთ მისი გადატარება ჩვენს გვამებზე. სხვაგვარად ვერა. გაუმარჯოს ქრისტიანულ საქართველოს.“
ხელისუფლება ირწმუნება, რომ ის მხოლოდ სამშენებლო წესების დაცვას ითხოვს და რელიგია აქ არაფერ შუაშია. ფინანსთა სამინისტროში, რომლის თანამშრომლებმაც განახორციელეს დემონტაჟი, აცხადებენ, რომ მინარეთის კონსტრუქცია საბაჟოზე პროცედურების დარღვევით იქნა შემოტანილი და მისი აშენება ნებართვის გარეშე განხორციელდა.
„არ შეიძლება ასე მოხდეს, რომ ერთ დღეს გავიღვიძეთ და მინარეთი დაგვხვდა, რომლის დამონტაჟებაც არავისთან არის შეთანხმებული“, განაცხადა პრემიერმა ივანიშვილმა 4 სექტემბერს მედიის ჟურნალისტებთან გამართულ პრეს-კონფერენციაზე.
მოგვიანებით ფინანსთა სამინისტროს მაღალჩონოსნებმა განაცხადეს, რომ მოვლენები სულ სხვა მიმართულებით წარიმართა და მინარეთი შესაძლოა ისევ მეჩეთში, თავის ძველ ადგილას დაბრუნდეს.
„ეს იყო ტექნიკური ხარვეზი, რომელიც ტექნიკურად უნდა გადაწყვეტილიყო,“ – განაცხადა ფინანსთა მინისტრმა ნოდარ ხადურმა. „სამწუხაროა, რომ ამან სხვა ხასიათი მიიღო“.
ფინანსთა სამინისტროს წარმომადგენელმა თამარ ანდრიაძემ განაცხადა, რომ დაშლილ მინარეთს ექსპერტიზა უტარდება და მას, სოფლიდან რამდენიმე კილომეტრის მოშორებით, პოლიცია იცავს.
მეჩეთი სოფელ ჭელაში მინარეთის დემონტაჟამდე (ფოტო: გაზეთი „სამხრეთის კარიბჭე“).
„ექსპერტიზის დასრულების და შესაბამისი საბაჟო პროცედურების გავლის შემდეგ, უკვე მოხდება მინარეთის მონტაჟი. მონტაჟი განხორციელდება შემოსავლების სამსახურის ხარჯებით,“- განაცხადა ანდრიაძემ.
უფლებათა დამცველები მიიჩნევენ, რომ ტექნიკური თუ სამართლებრივი საკითხების მოსაგვარებლად მინარეთის დემონტაჟი არ წარმოადგენდა აუცილებლობას და ამით თავიდან აცილებული იქნებოდა დაპირისპირებაც.
„ვფიქრობთ რომ ამ საკითხების გარკვევა მინარეთის დემონტაჟის გარეშეც იქნებოდა შესაძლებელი. შემოსავლების სამსახურმა კი ამ საკითხის გასარკვევად მაინცდამაინც ყველაზე უხეში და მიუღებელი ფორმა შეარჩია“, – ვკითხულობთ ოთხი არასამთავრობო ორგანიზაციის მიერ გამოქვეყნებულ განცხადებაში.
საქართველოს სახალხო დამცველის მართლმსაჯულების დეპარტამენტის ხელმძღვანელი ნათია კაციტაძე აცხადებს, რომ ხელისუფლებამ დაპირისპირების პროვოცირება მოახდინა.
„საქმე ეხება აღმსარებლობის თავისუფლებას“, ამბობს ის. „ეს ძალიან სენსიტიური საკითხია და ჩვენ უკვე ვნახეთ, რომ სახელმწიფოს მეტი სიფრთხილე მართებს, როდესაც საქმე ასეთ საკითხებს ეხება“.
ადამიანის უფლებების სწავლებისა და მონიტორინგის ცენტრის წარმომადგენელი თამთა მიქელაძე თვლის, რომ ხელისუფლება დამნაშავეა „ხალხის წინააღმდეგ ნეგატიურად ძალის გამოყენებაში, სხვა ადამიანების რელიგიური გრძნობებისთვის შეურაცხყოფაში და ისეთი გადაწყვეტილების მიღებაში, რომელთა ლეგიტიმურობა და პროპორციულობა სადავოა“.
მმართველი კოალიციის წევრი „რესპუბლიკური პარტია“ უერთდება ოპოზიციური პარტიებისა და არასამთავრობო ორგანიზაციების მხრიდან წამოსულ კრიტიკას.
„როცა საქმე ეხება რელიგიას, სახელმწიფომ უნდა გაითვალისწინოს საკითხის დელიკატურობა და ყველაფერი გააკეთოს იმისთვის, რათა არ დაუშვას რელიგიურ ნიადაგზე დაპირისპირება“, – ნათქვამია რესპუბლიკური პარტიის მიერ გავრცელებულ განცხადებაში.
ზოგი თვლის, რომ ბრალი ნაწილობრივ მართლმადიდებლურ ეკლესიასაც მიუძღვის, რომელიც მჭიდროდ ასოცირდება ქვეყნის ნაციონალურ იდენტობასთან და რომლის მიმდევარიც მოსახლეობის 80%-ზე  მეტია.
„საპატრიარქოს წარმომადგენლები მუდმივად საუბრობენ არამარტო მუსლიმებზე, არამედ ნებისმიერი სხვა აღმსარებლობის ჯგუფებზე, რომ ისინი არიან ქვეყნის მტრები და ასე შემდეგ“, – ამბობს ტოლერანტობის ცენტრი ხელმძღვანელი ბექა მინდიაშვილი. „1992-1993 წლებში პატრიარქს წარმოთქმული აქვს სიტყვები, რომ ნებისმიერი ქართველი, ვინც უღალატებს მართლმადიდებლობას, არის მტერი ჩვენი ქვეყნისა და ეკლესიისა. ეს დისკურსი გრძელდება დღემდე“.
საპატრიარქომ მოსახლეობას სიმშვიდისკენ მოუწოდა, მაგრამ თავის განცხადებაში ის უფრო მუსლიმებს მიმართავდა, ვიდრე თავის მრევლს.
„ის, რაც ამჟამად ხდება არის რელიგიურ ნიადაგზე შუღლის გაღვივების მცდელობა“, – განაცხადა საპატრიარქოს წარმომადგენელმა მამა დავით შარაშენიძემ. „ეს ძალები ცდილობენ ქრისტიანი და მუსლიმი მოსახლეობა ერთმანეთს დაუპირისპირონ და ამით მოახდინონ ეკლესიისა და სახელმწიფოს დისკრედიტაცია“.
მამა დავით შარაშენიძემ მიმდინარე მოვლენები გასული წელს საქართველოს სამ რეგიონში მომხდარ ინცედენტებს შეადარა.
ყველაზე უკანასკნელი ივნისის დასაწყისში სამთაწყაროში მოხდა, როდესაც ადგილობრივ აზერბაიჯანელ მუსლიმებს პარასკევის ლოცვის ჩატარების საშუალება არ მიეცათ. ადგილობრივი იმამი მრავალი მუქარის შემდეგ იძულებული გახდა სოფელი დაეტოვებინა. დანარჩენ ორ ინციდენტს ადგილი ჰქონდა 2012 წელს, რომელთა დროსაც ქრისტიანი მოსახლეობა თავის მუსულმან მეზობლებს დაუპირისპირდა.
სოფელ ჭელაში ჯერ კიდევ გაურკვეველი განწყობა სუფევს. სოფლის მკვიდრი ქრისტიანები საპროტესტო გამოსვლებში მონაწილეობას არ ღებულობდენ. ისინი აღნიშნავენ, რომ მუსლიმი მეზობლების მსგავსად ისინიც აქ სხვა რეგიონიდან, კერძოდ კი რაჭიდან არიან ჩამოსახლებული.
ამის მიუხედავად, ადგილობრივი მკვიდრი ბულბული პაქსაძე ამბობს: „ჩვენ ქრისტიანებს აღარ ვესალმებით, აღარც ისინი გვესალმებიან. აბა ეს კარგია? ჩვენ აღარასოდეს გვექნება კარგი ურთიერთობა. თუ მათ ჩვენ არ ვუნდივართ, არც ჩვენ გვინდა ისინი“.
სოფო ბუკია ტელეკომპანია რუსთავი 2 ჟურნალისტია. თამუნა უჩიძე IWPR-ის ტრენინგების მონაწილე ჟურნალისტია ახალციხიდან, რომელმაც სტატიისთვის მასალები მოგვაწოდა.
Click to share on Twitter (Opens in new window)
Click to share on Facebook (Opens in new window)
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.